GL บวก 3.95% ทำนิวไฮตั้งแต่เข้าตลาดฯ
GL บวก 3.95% ทำนิวไฮตั้งแต่เข้าตลาดฯ ล่าสุด ณ เวลา 11.23 น.ราคาอยู่ที่ 59.25 บาท บวก 2.25 บาท หรือ 3.95% สูงสุดที่ 60.00 บาท ต่ำสุดที่ 57.50 บาท มูลค่าซื้อขายที่ 346.81 ล้านบาท โบรกฯ แนะ “ซื้อ” ชูเป้า 88 บาท
6 ธ.ค. 2559

ผู้สื่อข่าวรายงานว่า ราคาหุ้นบริษัท กรุ๊ปลีส จำกัด (มหาชน) หรือ GL ณ เวลา 11.23 น.ราคาอยู่ที่ 59.25 บาท บวก 2.25 บาท หรือ 3.95% สูงสุดที่ 60.00 บาท ต่ำสุดที่ 57.50 บาท มูลค่าซื้อขายที่ 346.81 ล้านบาท ขณะที่ดัชนีตลาดหุ้นไทยโดยรวมบวก 0.20%

ด้านบล.ดีบีเอส แนะนำ “ซื้อ” ราคาเป้าหมาย 88 บาท/หุ้น เชื่อว่าการซื้อหุ้นของ GL นั้นจะมีประโยชน์กับ GL ในการเติบโตได้อย่างรวดเร็วในอนาคต (inorganic growth) เรายังชื่นชอบ GL เพราะเป็นบริษัทที่เติบโตเร็วได้อย่างแข็งแกร่ง มีรูปแบบธุรกิจที่โดดเด่น ไม่จำกัดธุรกิจเฉพาะในไทย แต่รุกไปยังตลาดต่างประเทศที่มีโอกาสเติบโตมากในอนาคต ขณะที่ตลาดไทยก็ยังมีการเติบโตที่ดี (organic growth) ด้านราคาพื้นฐานประเมินด้วย PEG ที่ 1 เท่า ครอบคลุมการเติบโต CAGR ระหว่างปี 58-61 ที่สูงถึง 64% ในแต่ละปี